মাত্র তিনটে মাস। তার মধ্যেই এক লক্ষ মানুষের কাছে পৌঁছে গিয়েছে ওরা। বয়স সবার ৩০-এর মধ্যে। সঙ্গে ছিল একঝাঁক গল্প, ছবি, গান, বাজনা, কবিতা, চলচ্চিত্র বা বইয়ের রিভিউ। তিনমাসের মধ্যে তাই ১ লাখ মানুষের কাছে খুব চেনা নাম ‘ব্লগটগ’। 
বাংলার বিভিন্ন প্রান্ত থেকে বিভিন্ন কাজ ধরে রেখেছে ‘ব্লগটগ’। এবার সেই কাজকে এক ছাদের তলায় আনার প্রয়াস নিল তারা। উদ্যোগের নাম— ‘শব্দ-কল্প-দ্রুম’। 
আগামী ২ সেপ্টেম্বর ‘ক্যাফে স্ট্রিংস’-এ একজোট হবেন ‘ব্লগটগ’-এর সদস্যরা। উপলক্ষ নিজেদের লেখা, গান, কবিতা শেয়ার করে নেওয়া পরস্পরের সঙ্গে। ‘ব্লগটগ’-এর পেজে গিয়ে নিজের লেখা পাঠিয়ে আপনিও এই জমায়েতে সুযোগ পেয়ে যেতে পারেন। 
শুধু সদস্যরাই নয়। ‘ব্লগটগ’-এর ‘শব্দ-কল্প-দ্রুম’-এ সামিল হতে পারবেন সকলেই।  ‘ব্লগটগ’-এর সঙ্গে এই উদ্যোগের অংশীদার ‘হোয়াটসঅ্যাপ লাইব্রেরি’-ও।